Usani Uguru Usani (an haife shi a ranar 27 ga watan Janairun shekara ta1961) fasto ne, malami ne, kuma ɗan siyasa wanda ya yi aiki a matsayin Ministan Harkokin Niger Delta a cikin gwamnatin Najeriya . An haifi Usani ne a ranar 27 ga watan Janairun shekara ta 1961 a Nko, karamar hukumar Yakurr ta Jihar Kuros Riba . Ya halarci Makarantar Firamare ta Gwamnati, Nko, St. Brendan's Secondary School, Iyamoyong, karamar hukumar Obubra , Jami'ar Jos, Jihar Filato ; Jami'ar Calabar, Jihar Kuros Riba; Jami'ar Kimiyya da Fasaha ta Jihar Ribas, Fatakwal, Jihar Ribas da Sarauniya Mary da Kwalejin Westfield, Jami'ar Landan . Usani yana da Digiri Kimiyya a fannin ilimin kasa, ya yi Babar difloma a fannin Gudanarwa, sannan kuma ya yi Digiri na biyu a kan Harkokin Gudanar da Harkokin Kasuwanci, sannan kuma ya karanci ilimin Falsafa a fannin kula da muhalli, sannan kuma ya yi karatun Digiri na biyu a Dunkulewar Duniya da Ci gaba kuma a yanzu haka dalibin Digiri ne a Kwalejin Tsaro ta Najeriya, Jihar Kaduna . Usani fasto ne.